3.

Tietojen antajat toimittavat sijoitusrahastojen haltijaosuuksien osalta niiden haltijoiden sijaintipaikan ja sektorin mukaisesti eritellyt tiedot asianomaisen kansallisen keskuspankin päättämällä tavalla. Tämä vaatimus rajoittuu yhteen seuraavista vaihtoehdoista tai niiden yhdistelmään, joka on valittava kyseessä olevien markkinoiden rakenteen ja kyseessä olevassa jäsenvaltiossa sovellettavien oikeudellisten menettelytapojen perusteella. Kansalliset keskuspankit valvovat säännöllisesti tämän vaatimuksen noudattamista. a) Osuudet liikkeeseen laskeneet sijoitusrahastot: Osuudet liikkeeseen laskeneet sijoitusrahastot, taikka niitä laillisesti edustavat henkilöt tai tämän asetuksen 2 artiklan 2 kohdassa tarkoitetut yhteisöt, toimittavat liikkeeseen laskemiensa osuuksien haltijoiden sijaintipaikan ja sektorin mukaisesti eritellyt tiedot. Osuuksien välittäjä tai jokin muu osuuksien liikkeeseenlaskussa, takaisinostossa tai siirrossa mukana oleva yhteisö voi antaa tällaiset tiedot. b) Rahalaitokset tai muut rahoituksen välittäjät sijoitusrahastojen osuuksien säilyttäjinä: Rahalaitokset tai muut rahoituksen välittäjät, jotka toimivat sijoitusrahastojen osuuksien säilyttäjinä, toimittavat tietojen antajina sellaisten osuuksien haltijoiden sijaintipaikan ja sektorin mukaisesti eritellyt tiedot, jotka ovat kotimaassa olevien sijoitusrahastojen liikkeeseen laskemia ja joita säilytetään haltijan lukuun tai sellaisen toisen välittäjän lukuun, joka myös toimii säilyttäjänä. Tämä vaihtoehto on käytettävissä jos i) säilyttäjä erottaa haltijoiden lukuun säilytettävät sijoitusrahastojen osuudet muiden säilyttäjien lukuun säilytettävistä osuuksista; ja ii) suurin osa sijoitusrahastojen osuuksista on sellaisten kotimaisten laitosten säilytyksessä, jotka on luokiteltu rahoituksen välittäjiksi (rahalaitokset tai muut rahoituksen välittäjät). c) Rahalaitokset ja muut rahoituksen välittäjät, jotka antavat tietoja kotimaassa olevien ulkomailla olevien kanssa tekemistä taloustoimista, jotka koskevat kotimaassa olevien sijoitusrahastojen osuuksia: Rahalaitokset ja muut rahoituksen välittäjät, jotka toimivat tietojen antajina kotimaassa olevien ulkomailla olevien kanssa tekemistä kotimaassa olevien sijoitusrahastojen osuuksia koskevista toimista, antavat sellaisten osuuksien haltijoiden sijaintipaikan ja sektorin mukaisesti eritellyt tiedot, jotka ovat kotimaassa olevien sijoitusrahastojen liikkeeseen laskemia ja joilla ne käyvät kauppaa haltijan lukuun tai sellaisen toisen välittäjän lukuun, joka on myös mukana toimessa. Tätä vaihtoehto on käytettävissä, jos i) tiedot ovat kattavia eli ne kattavat käytännöllisesti katsoen kaikki tietojen antajien tekemät taloustoimet; ii) ostoista ja myynneistä rahaliittoon osallistuvien jäsenvaltioiden ulkopuolella olevien kanssa toimitetaan täsmälliset tiedot; iii) erot osuuksien liikkeeseenlaskuarvon ja ilman toimitusmaksuja lasketun lunastusarvon välillä ovat hyvin pienet; ja iv) kotimaassa olevien sijoitusrahastojen liikkeeseen laskemien sellaisten osuuksien arvo on pieni, jotka ovat rahaliittoon osallistuvien jäsenvaltioiden ulkopuolella olevien hallussa. d) Mikäli vaihtoehtoja a–c ei voida soveltaa, tietojen antajat, mukaan lukien sellaiset rahalaitokset ja muut rahoituksen välittäjät, jotka eivät ole sijoitusrahastoja, toimittavat asianomaiset tiedot saatavilla olevien tietojen perusteella.